“Police University” Memulakan Episod Pertama Dengan Langkah Kanan
Drama terbaru KBS 2TV Police University memulakan episod pertamanya dengan langkah kanan. Menurut Nielsen Korea (via Soompi), tayangan perdana Police University tealah merekodkan purata rating sebanyak 5.2 peratus, menduduki tangga pertama drama malam Isnin. Police University adalah mengenai siasatan huru-hara yang berlaku ketika seorang profesor di universiti polis elit bekerjasama dengan pelajarnya, salah satunya adalah bekas penggodam yang genius. Anggota kumpulan B1A4 Jinyoung dan f(x), Krystal memainkan peranan sebagai pelajar Kang Sun Ho dan Oh Kang Hee, sementara Cha Tae Hyun membintangi drama ini sebagai detektif yang bersemangat dan profesor Yoo Dong Man Drama SBS Racket Boys mengakhiri siarannya dengan mencatatkan purata rating 4.6 peratus untuk episod terakhirnya. Bagaimanapun, rating episod kali ini sedikit menurun berbanding episod sebelumnya yang merekodkan purata rating 5.6 peratus. Akhir sekali, drama tvN You Are My Spring merekodkan purata rating 1.94 peratus, rating yang hampir sama dengan episod minggu lalu. Racket Boys dan You Are My Spring boleh distrim di Netflix.